شه‌فه‌ق نيوز/ مه‌ريه‌م نباتانزى ژنيگه‌ ئۆگه‌ندێ و ته‌مه‌نى 37 ساڵانه‌و 38 مناڵ ديرێدو گشت مناڵه‌يلى له‌ ماڵه‌گه‌ێ خوه‌ێ وه‌ ئاسايى هاتنه‌سه‌ دونيا ته‌نيا دويا مناڵه‌گه‌ێ نه‌ود ك ئيسه‌ ته‌مه‌نى 4 مانگه‌و له‌ڕێ نه‌شته‌رگه‌ريه‌و په‌يا بويه‌.
ئى دايگه‌ 10 دويه‌ت و 28 كوڕ ديرێد، كوڕه‌ گه‌وراگه‌يشى ته‌مه‌نى 23 ساڵه‌و 6 جار مناڵ دووانه‌ ئه‌راێ بويه‌و 4 جاريش سيانه‌و 3 جاريش چواره‌ ئه‌ڕاێ بويه‌.
مه‌ريه‌م له‌ساڵ 1993 هاوسه‌رگيرى كردگه‌ له‌ ته‌مه‌ن 12 ساڵان و شوێ كرده‌سه‌ پياويگ ته‌مه‌ن 40 ساڵ و ته‌نانه‌ت خه‌وه‌ريش له‌وه‌ نه‌ياشتگه‌ هاوسه‌رگيرى ئه‌كاو جوور ئه‌وه‌گ خوه‌ى ئويشێد چه‌ن پياويگ هاتنه‌سه‌ ماڵ باوگم و دوياخر وه‌ل ژنه‌گه‌ێ مامه‌م چيم ئه‌را شوونيگ، وه‌لێ شوونه‌گه‌ ماڵ هاوسه‌ره‌گه‌م بوى.
